นำค่าใช้รถสาธารณะลดหย่อนภาษี จูงใจใช้ขนส่งมวลชน
สนข.เดินหน้าลดคาร์บอนฯ ด้านขนส่ง,เมื่อวันที่ 26 ก.พ. ที่โรงแรมอมารี วอเตอร์เกท นายสราวุธ ทรงศิวิไล ผอ.สนข. กล่าวภายหลังเป็นประธานการประชุมสัมมนา การเสนอผลการศึกษาโครงการศึกษาและพัฒนาเครื่องมือวิเคราะห์ต้นทุนส่วนเพิ่มในการลดการปล่อยก๊าซเรือนกระจก ของมาตรการและนโยบายด้านการขนส่ง ว่า สนข.ได้ทำการศึกษาเรื่องดังกล่าว ตามที่ ครม.มีมติวันที่ 23 พ.ค.2560 เห็นชอบแผนที่นำทางการลดปล่อยก๊าซเรือนกระจกของประเทศในปี 2564-2573 โดยมีเป้าหมายลดลง 20% หรือ 111 ล้านตันคาร์บอนไดออกไซด์เทียบเท่า ภายในปี 2573 โดยเป็นภาคคมนาคมขนส่งที่ 31 ล้านตันคาร์บอนฯ ซึ่งกระทรวงคมนาคมได้ทำแผนเพิ่มประสิทธิภาพด้านการขนส่ง เช่น การเปลี่ยนรูปแบบเดินทาง เร่งรัดการก่อสร้างรถไฟฟ้าในเมือง ก่อสร้างรถไฟชานเมือง รถไฟทางคู่ ปรับปรุงการเชื่อมต่อระบบขนส่งสาธารณะ รถโดยสารเปลี่ยนจากเครื่องยนต์ดีเซล เป็นไฮบริดหรือไฟฟ้า ฯลฯ ซึ่งจะทำให้ลดการปล่อยก๊าซในภาคคมนาคมในปี 2573 ได้ถึง 35.42 ล้านตันคาร์บอนฯ,นายสราวุธกล่าวอีกว่า นอกจากนี้ สนข.ได้สรุปแผนแม่บทการแก้ไขปัญหาจราจรในเขตกรุงเทพมหานครและปริมณฑล เพื่อลดใช้รถยนต์ส่วนตัว รวมถึงมีมาตรการจูงใจต่างๆ เช่น การ เพิ่มจุดจอดแล้วจร เพิ่มเส้นทางเดินเรืออีก 7 คลอง ได้แก่ คลองอ้อมนนท์ คลองมหาสวัสดิ์ คลองเปรมประชากร คลองลาดพร้าว คลองรังสิตประยูรศักดิ์ คลองประเวศบุรีรมย์ คลองบางลำพู นอกจากนี้ ได้เสนอมาตรการด้านภาษีเพื่อจูงใจภาคเอกชนให้ร่วมมือ โดยสามารถนำค่าใช้จ่ายของพนักงานที่ใช้รถ ขนส่งสาธารณะในการเดินทาง มาหักลดหย่อนภาษีได้ ซึ่ง สนข.,จะมีการศึกษารูปแบบที่เหมาะสม เช่น ตั้งกองทุนในการสนับสนุนภาษีด้านคมนาคม เป็นต้น โดยจะนำเสนอแผนต่อที่ประชุมกระทรวงคมนาคม และคณะกรรมการจัดระบบการจราจรทางบก (คจร.) ได้ช่วงปลายเดือน มี.ค.
สนข.ได้ทำการศึกษาเรื่องดังกล่าว ตามที่ ครม.มีมติวันที่ 23 พ.ค.2560 เห็นชอบแผนที่นำทางการลดปล่อยก๊าซเรือนกระจกของประเทศ 
ลดหย่อนภาษี,รถสาธารณะ,สนข.,คาร์บอนไดออกไซด์,ก๊าซเรือนกระจก,รถติด,สราวุธ ทรงศิวิไล,ข่าวทั่วไป